ai4bharat/Pralekha huggingface dataset:
वाणिज्य आणि उदयोग मंत्रालय
2020-21 या वर्षात भारतात सर्वाधिक 81.72 अब्ज अमेरिकन डॉलर्सची थेट परदेशी गुंतवणूक ; गेल्या वर्षीपेक्षा 10 टक्क्यांनी जास्त
भारतातील थेट परदेशी गुंतवणूक वाढवण्यासाठी सरकारने केलेल्या धोरणात्मक सुधारणा, गुंतवणूक सुलभता व व्यवसाय सुलभता वाढवण्यासाठी केलेल्या प्रयत्नांचा परिणाम म्हणून देशात केल्या गेलेल्या परदेशी गुंतवणूकीत वाढ झाली आहे. जागतिक स्तरावरील गुंतवणूकदारांनी पहिली पसंती भारताला दिल्याचे खालील ठळक घडामोडींमुळे लक्षात येईल:
◆ 2020-21 या वर्षात भारतामध्ये आतापर्यंतची सर्वात जास्त म्हणजे 81.72 अब्ज अमेरिकन डॉलर्स थेट परदेशी गुंतवणूक  करण्यात आली असून हा आकडा गेल्या वर्षीपेक्षा म्हणजे आर्थिक वर्ष 2019-20 मधील 74.39 अब्ज अमेरिकन डॉलर्स गुंतवणूकीपेक्षा 10 टक्क्यांनी जास्त आहे.
◆ कंपनी भागभांडवलात आर्थिक वर्ष 2020-21 मध्ये झालेली थेट परदेशी गुंतवणूक   ही गेल्या आर्थिक वर्षाच्या तुलनेत 19 टक्क्यांनी वाढली आहे.
◆ आर्थिक वर्ष 2020-21 साठी या परदेशी गुंतवणूकदारांमध्ये प्रथम क्रमांकावर सिंगापूर , दुसऱ्या क्रमांकावर अमेरिका , आणि तिसऱ्या क्रमांकावर मॉरिशस  आहे.
◆ आर्थिक वर्ष 2020-21मध्ये कॉम्प्युटर हार्डवेअर व सॉफ्टवेअर च्या क्षेत्रात सर्वात जास्त गुंतवणूक झाली असून भागभांडवलातील एकूण थेट परदेशी गुंतवणुकीपैकी 44% गुंतवणूक या क्षेत्रात झाली आहे. त्याखालोखाल बांधकाम  क्षेत्रात 13 % व त्यानंतर सेवाक्षेत्रात 8% इतकी गुंतवणूक झाली आहे.
◆ आर्थिक वर्ष 2020-21 मध्ये कॉम्प्युटर सॉफ्टवेअर व हार्डवेअर क्षेत्रात झालेल्या गुंतवणुकीत गुजरातचा 78%, कर्नाटकचा 9% आणि दिल्लीचा 5% वाटा आहे.
◆ 2020-21 या आर्थिक वर्षात भागभांडवलात झालेल्या एकूण गुंतवणुकीपैकी गुजरात ला सर्वात जास्त म्हणजे 37%, त्याखालोखाल महाराष्ट्राला 27% व कर्नाटकला 13% गुंतवणूक प्राप्त झाली.
◆ आर्थिक वर्ष 2020-21 मध्ये गुजरातला प्राप्त झालेल्या भागभांडवलात सर्वाधिक वाटा  कॉम्प्युटर सॉफ्टवेअर व हार्डवेअर क्षेत्रात असून बांधकाम  क्षेत्रात 2% इतका वाटा होता.
◆ गेल्या आर्थिक वर्षाच्या तुलनेत 2020-21 या आर्थिक वर्षात बांधकाम  क्षेत्र, कॉम्प्युटर सॉफ्टवेअर व हार्डवेअर क्षेत्र, रबरी वस्तू, किरकोळ बाजारपेठ, औषधे व विद्युत उपकरणे या क्षेत्रातील गुंतवणूक 100 टक्क्यांनी वाढली आहे.
◆ सर्वात मोठ्या 10 परदेशी गुंतवणूकदारांमध्ये सौदी अरेबिया पहिल्या स्थानावर आहे. गेल्या आर्थिक वर्षातील 89.93 दशलक्ष अमेरिकन डॉलर्स च्या तुलनेत या 2020-21 च्या आर्थिक वर्षामध्ये सौदी अरेबियाने 2816.08 दशलक्ष अमेरिकन डॉलर्स ची गुंतवणूक केली आहे.
◆ आर्थिक वर्ष 2019-20 च्या तुलनेत आर्थिक वर्ष 2020-21 मध्ये अमेरिकेने केलेल्या गुंतवणुकीत 227 टक्क्यांची तर इंग्लंड ने केलेल्या गुंतवणुकीत 44 टक्क्यांची वाढ नोंदवली गेली आहे.
पंतप्रधान कार्यालय
पंतप्रधानांनी बिलासपूर सभेत विद्यार्थ्यांच्या कलात्मक कलाकृतींचे केले कौतुक
नवी दिल्ली, 6 ऑक्टोबर 2022
पंतप्रधान नरेंद्र मोदी यांनी हिमाचल प्रदेशमधील बिलासपूर येथे आपल्या भाषणात दोन विद्यार्थ्यांच्या कलात्मक कलाकृती शेअर केल्या. या कलात्मक चित्रांबद्दल पंतप्रधानांनी विद्यार्थ्यांचे आभार मानले.
डॉ. अश्विनी शर्मा या पत्रकाराच्या ट्विटचा दाखला देत पंतप्रधानांनी ट्विट केले;
"सर्जनशील... धन्यवाद उमंग आणि पूनम."M.Pange/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह आणि शहरी व्यवहार मंत्रालय
प्रधान मंत्री आवास योजना-शहरी च्या महिला लाभार्थीचा सन्मान
पीएमएवाय- यु अंतर्गत आतापर्यंत 111 लाख घरे मंजूर
73 लाख घरांचे बांधकाम सध्या सुरु तर 43 लाख घरे लाभार्थीकडे सुपूर्द
नवी दिल्ली, 9 मार्च 2021
प्रधान मंत्री आवास योजना-शहरी च्या महिला लाभार्थी आणि या योजनेशी विविध स्तरावर संबंधित महिलांचा सन्मान करण्यासाठी गृह निर्माण आणि नागरी व्यवहार मंत्रालयाने दूर दृश्य प्रणालीद्वारे एका कार्यक्रमाचे आयोजन केले होते. आंतरराष्ट्रीय महिला दिनाचे औचित्य साधत काल हा कार्यक्रम झाला. स्त्री ही घराला घरपण देते अशी भावना ‘गृहस्वमिनी’ या भारतीय तत्वज्ञानाच्या केंद्र स्थानी असल्याचे केंद्रीय गृह निर्माण आणि नागरी व्यवहार राज्य मंत्री  हरदीप एस पुरी यांनी यावेळी बोलताना सांगितले. घराची मालकी महिलांना सक्षम करण्याबरोबरच ते घर तिच्या कुटुंबियांसाठी एक उत्तम जागा ठरते. घरासारख्या मालमत्तेमुळे महिलांमध्ये सुरक्षिततेची भावना वाढीला लागते,कौटुंबिक निर्णयात अधिक सक्रीय भूमिका घेण्यासाठी हातभार लावण्याबरोबरच त्यांच्यात आर्थिक सुरक्षिततेची भावनाही निर्माण करते असे ते म्हणाले.
2022 पर्यंत सर्वासाठी घर हे पंतप्रधानांचे ध्येय्य साकारण्यासाठी मंत्रालय कटिबद्ध असल्याचे ते म्हणाले. उत्तम घराचा महिला, मुले आणि संपूर्ण कुटुंबियांच्या जीवनाशी सकारात्मक संबंध असतो.
ही योजना महिलांना सबल करते. पीएमएवाय – यु अंतर्गत बांधण्यात येणारी घरे महिला सदस्याच्या नावावर किंवा महिलेचे नाव प्रथम ठेवून सहमालकी देण्यात येते.
यावेळी गृह निर्माण आणि नागरी व्यवहार मंत्रालयाचे सचिव दुर्गा शंकर मिश्रा यांनी महिला लाभार्थीशी संवाद साधला. पीएमएवाय – यु अंतर्गत घर मिळाल्यानंतर या महिलांच्या जीवनात घडलेले परिवर्तन त्यांनी जाणून घेतले. यावेळी या घरांची ऑनलाईन सफरही घडवून आणण्यात आली. पीएमएवाय – यु महिला लाभार्थींच्या प्रेरक कहाण्या सांगणाऱ्या ‘पीएमएवाय – यु द्वारे महिला सबलीकरण’ या संग्रहाचे प्रकाशन मिश्रा यांनी केले. जीएचटीसी – इंडिया, द्वीपगृह प्रकल्पांच्या उद्घाटनप्रसंगी पंतप्रधानाच्या हस्ते 1 जानेवारी 2021 रोजी या लाभार्थींचा सन्मान करण्यात आला आहे.
पीएमएवाय- यु पारितोषिक 2021-100 दिवसांचे आव्हान या अभियानाचा प्रारंभ ही यावेळी करण्यात आला. यामुळे राज्ये आणि केंद्र शासित प्रदेशात, अभियान काळात 100 दिवसात गृह निर्मिती करण्यासाठी , आणि त्यांचे लाभार्थींना हस्तांतरण वेगाने करण्यासाठी निकोप स्पर्धा वाढीला लागणार आहे.
यावेळी या आव्हानाचे निकष आणि इतर तपशील यांची माहिती देण्यात आली.
पीएमएवाय- यु द्वारे महिला सबलीकरण या विषयावर गट चर्चाही या कार्यक्रमात करण्यात आली. यावेळी लाभार्थींनी आपल्या घराविषयीचे आणि सबलीकरणाबाबतचे अनुभव विषद केले. पीएमएवाय-यु च्या अंमलबजावणीचे हे सहावे वर्ष आहे. आतापर्यंत 112 लाख घरांच्या मागणीसंदर्भात 111 लाख घरांना मंजुरी देण्यात आली आहे. 73 लाख घरांचे बांधकाम सध्या सुरु आहे तर 43 लाख घरे लाभार्थीकडे सुपूर्द करण्यात आली आहेत.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
शिक्षण मंत्रालय
मनुष्यबळ विकास मंत्रालयाने आत्मनिर्भर भारत – स्वतंत्र भारत या विषयावर निबंध सादर करण्याची तारीख 23 ऑगस्ट 2020 पर्यंत वाढविली
नवी दिल्ली, 14 ऑगस्ट 2020
देशातील स्वातंत्र्य दिन साजरा होण्यापूर्वी, मनुष्यबळ विकास मंत्रालय मायगव्ह च्या सहकार्याने शालेय विद्यार्थ्यांच्या विशिष्ट वयोगटासाठी  देशभर ऑनलाइन निबंध स्पर्धा आयोजित करीत आहे. आत्मनिर्भर भारत – स्वतंत्र भारत या विषयावरील निबंध स्पर्धेसाठी निबंध पाठविण्याची तारीख मनुष्यबळ विकास मंत्रालयाने 23 ऑगस्ट 2020 पर्यंत वाढविली आहे. या उपक्रमासाठी एनसीईआरटी ही मध्यवर्ती संस्था असेल.
"आत्मनिर्भर भारत – स्वतंत्र भारत" या मुख्य विषयांतर्गत निबंध लेखनासाठी उपविषय पुढील प्रमाणे आहेत :
1. आत्मनिर्भर भारतासाठी भारतीय राज्यघटना आणि लोकशाही ही सर्वांत मोठी सक्षमता आहे.
2. 75 व्या वर्षातला स्वतंत्र भारत – आत्मनिर्भर भारताच्या दिशेने निघालेले राष्ट्र
3. एक भारत श्रेष्ठ भारतद्वारे आत्मनिर्भर भारत : विविधतेत एकतेतून नाविन्य वाढ
4. डिजीटल भारत : कोविड – 19 आणि त्या पलिकडील संधी
5. आत्मनिर्भर भारत : राष्ट्र विकासात विद्यार्थ्यांची भूमिका
6. आत्मनिर्भर भारत – लिंग, जात आणि वांशिक पक्षपातापासून स्वातंत्र्य
7. आत्मनिर्भर भारत – जैव-विविधता आणि कृषी समृद्धीद्वारे नव्या भारताची निर्मिती
8. आत्मनिर्भर भारताचा आरंभ करताना माझा हक्क बजावण्याबरोबरच माझे कर्तव्य बजावणे मी निश्चितच विसरणार नाही.
9. माझी शारीरिक तंदुरुस्ती ही माझी संपत्ती आहे जी आत्मनिर्भर भारतासाठी मानवी भांडवल तयार करेल.
10 . आत्मनिर्भर भारतासाठी सागर ते हरिततेची जपणुक
विद्यार्थी त्यांच्या प्रवेशिका 23 ऑगस्ट 2020 पूर्वी येथे भराव्यात..
https://innovate.mygov.in/essay-competitionB.Gokhale/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
पंतप्रधान कार्यालय
पंतप्रधानांनी नागालँड राज्य स्थापना दिनानिमित्त तिथल्या नागरिकांना दिल्या शुभेच्छा
पंतप्रधान नरेंद्र मोदी यांनी नागालँड राज्य स्थापना दिनानिमित्त तेथील नागरिकांना शुभेच्छा दिल्या आहेत.
“नागालँडमधील माझ्या सर्व बंधू-भगिनींना त्यांच्या राज्य स्थापना दिनानिमित्त शुभेच्छा. नागालँडचे नागरिक, त्यांचे धैर्य आणि दयाळूपणा यासाठी प्रसिद्ध आहेत. भारताच्या प्रगतीमध्ये त्यांनी दिलेले योगदान आणि त्यांची संस्कृती सर्वांसाठी अनुकरणीय आहे. नागालँड राज्याची अविरत प्रगती होत रहावी यासाठी मी प्रार्थना करतो” असे पंतप्रधानांनी त्यांच्या ट्वीट संदेशात म्हटले आहे.
S.Tupe/S.Chitnis/P.Kor
पंतप्रधान कार्यालय
पंतप्रधान 11 डिसेंबर 2020 रोजी आंतरराष्ट्रीय भारती महोत्सवाला संबोधित करणार
नवी दिल्ली, 9 डिसेंबर 2020
पंतप्रधान नरेंद्र मोदी, 11 डिसेंबर, 2020 रोजी सायंकाळी 4.30 वाजता आंतरराष्ट्रीय भारती महोत्सवाला व्हिडिओ कॉन्फरन्सच्या माध्यमातून संबोधित करणार आहेत. यंदा या महोत्सवाचे आभासी पद्धतीने आयोजन करण्यात येत असून त्यामध्ये अनेक राष्ट्रीय तसेच आंतरराष्ट्रीय कवी आणि कलाकार सहभागी होणार आहेत. महाकवी सुब्रमण्य भारती यांच्या 138व्या जयंती निमित्त वनविल सांस्कृतिक केंद्राच्यावतीने या महोत्सवाचे आयोजन करण्यात आले आहे.S.Thakur/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
नौदलाची स्वदेशी बनावटीची मार्गदर्शित क्षेपणास्त्र स्टेल्थ विनाशिका आयएनएस कोलकाता महार रेजिमेंटशी संलग्न
मुंबई, 26 मे 2022
भारतीय नौदलाची स्वदेशी बनावटीची मार्गदर्शित -क्षेपणास्त्र स्टेल्थ विनाशिका, आयएनएस कोलकाता, बुधवारी  मुंबईत नेव्हल डॉकयार्ड येथे आयोजित एका दिमाखदार सोहळ्यात, भारतीय लष्कराच्या सर्वात मानाच्या पायदळ रेजिमेंटपैकी एक असलेल्या महार रेजिमेंटशी संलग्न झाली.
कॅप्टन प्रशांत हांडू, एनएम, कमांडिंग ऑफिसर, कोलकाता यांनी महार रेजिमेंटल सेंटरचे कमांडंट ब्रिगेडियर नवनीत जर्याल यांना जहाजाचे मानचिन्ह सुपूर्द केले
लेफ्टनंट जनरल सी बन्सी पोनप्पा, एव्हीएसएम, व्हीएसएम, भारतीय लष्कराचे ॲडज्युटंट जनरल आणि महार रेजिमेंटचे कर्नल, रिअर ॲडमिरल समीर सक्सेना, एनएम, फ्लॅग ऑफिसर कमांडिंग, वेस्टर्न फ्लीट, ब्रिगेडियर नवनीत जर्याल, कमांडंट, ब्रिगेडियर नवनीत जर्याल महार रेजिमेंटल सेंटर, आणि कॅप्टन प्रशांत हांडू, एनएम, कमांडिंग ऑफिसर, कोलकाता, यांनी संलग्नता सनदीवर स्वाक्षऱ्या केल्या आणि जहाजावर हा संलग्नता सोहळा पार पडला.
लेफ्टनंट जनरल सी बन्सी पोनप्पा, एव्हीएसएम, व्हीएसएम, भारतीय लष्कराचे ॲडज्युटंट जनरल आणि महार रेजिमेंटचे कर्नल आणि रिअर ॲडमिरल समीर सक्सेना, एनएम, फ्लॅग ऑफिसर कमांडिंग, वेस्टर्न फ्लीट यांनी , ब्रिगेडियर नवनीत जर्याल, कमांडंट महार रेजिमेंटल सेंटर, आणि कॅप्टन प्रशांत हांडू, एनएम, कमांडिंग ऑफिसर, कोलकाता यांच्या उपस्थितीत संलग्नता सनदेचे आदानप्रदान केले .
लेफ्टनंट जनरल सी बन्सी पोनप्पा, एव्हीएसएम, व्हीएसएम, भारतीय लष्कराचे ॲड ज्युटंट जनरल आणि महार रेजिमेंटचे कर्नल यांनी नौदल डॉकयार्डमधील गौरव स्तंभ येथे शूरवीरांना आदरांजली वाहिली आणि अभ्यागत नोंदवहीत स्वाक्षरी केली
लेफ्टनंट जनरल सी बन्सी पोनप्पा, एव्हीएसएम, व्हीएसएम, भारतीय लष्कराचे ॲडज्युटंट जनरल आणि महार रेजिमेंटचे कर्नल आणि रिअर ॲडमिरल समीर सक्सेना, एनएम, फ्लॅग ऑफिसर कमांडिंग, वेस्टर्न फ्लीट ,यांनी ब्रिगेडियर नवनीत जर्याल, कमांडंट महार रेजिमेंटल सेंटर, आणि कॅप्टन प्रशांत हांडू, एनएम, कमांडिंग ऑफिसर, कोलकाता यांच्या उपस्थितीत संलग्नता सनदेचे आदानप्रदान केले
या सोहळ्यात नौदल आणि महार रेजिमेंटच्या बँड तुकड्यांनी संयुक्त संचलन आणि संयुक्त सादरीकरण केले.
आयएनएस कोलकाता जहाजावर नौदल आणि महार रेजिमेंटचे संयुक्त गार्ड ऑफ ऑनर
योगायोगाने, कोलकात्याचे ब्रीदवाक्य "युद्धाय सर्वसनध"  आणि महार रेजिमेंटचे ब्रीदवाक्य "यश सिद्धी"  एकमेकांना पूरक आणि साजेशी आहेत.
आयएनएस कोलकाता जहाजावरील समूह छायाचित्र
S.Kulkarni/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
कृषी मंत्रालय
'पीएमएफबीवाय' योजने अंतर्गत विमा हप्त्यासाठी केंद्र सरकारमार्फतही अनुदान
नवी दिल्ली, 17 डिसेंबर 2021
सरकारने अलीकडेच खरीप हंगाम 2020 पासून प्रधानमंत्री पिक विमा योजने  मध्ये सुधारणा केली आहे. केंद्र आणि राज्य सरकार दरम्यान ईशान्येकडील राज्यांसाठी ‘प्रीमियम सबसिडी शेअरिंग पॅटर्न’ अर्थात हप्त्यापोटी अनुदान वाटप प्रमाण 50:50 वरून 90:10 असे सुधारित केले आहे. उर्वरित राज्ये/केंद्रशासित प्रदेशांचा प्रीमियम शेअरिंग पॅटर्न हा योजनेच्या इतर तरतुदींच्या अधीन राहून 50:50 आहे.
याशिवाय, केंद्र आणि संबंधित राज्य सरकार त्यांच्या स्वत:च्या अर्थसंकल्पीय तरतुदींमधून योजनेच्या चांगल्या अंमलबजावणीसाठी पायाभूत सुविधा आणि तंत्रज्ञानाच्या बळकटीकरणाकरिता एकूण अर्थसंकल्पाच्या 3% राखीव प्रशासकीय खर्चासाठी योजनेच्या सुधारित कार्यान्वयन मार्गदर्शक तत्त्वांमध्ये तरतूद करण्यात आली आहे.
तसेच, केंद्र सरकार स्मार्ट फोनच्या खरेदी खर्चाच्या 50% रक्कम इंटरनेट डेटा शुल्कासह राज्यांना प्रदान करत आहे जेणेकरून त्यांना भौगोलिक कोड आणि कालानुरूप मुद्रांकित डेटासह राष्ट्रीय पीक विमा पोर्टल  वर क्रॉप कटिंग एक्सपेरिमेंट्स  डेटाचा अहवाल देण्यासाठी CCE Agri अॅप वापरण्यास प्रोत्साहन मिळेल. मुख्य पिकांसाठी गाव/ग्रामपंचायत स्तरावर योजना राबवणारी राज्ये देखील क्रॉप कटिंग एक्सपेरिमेंट्स  च्या वाढीव खर्चाच्या 50% प्रतिपूर्तीसाठी पात्र आहेत. संबंधित राज्य सरकारांकडून प्रस्ताव प्राप्त झाल्यानंतर सुधारित तंत्रज्ञानाच्या वापरावरील 50% खर्च वाटून घेण्याची तरतूदही करण्यात आली आहे. केंद्र सरकार सार्वजनिक खासगी भागीदारी  तत्वावर स्वयंचलित हवामान केंद्र/स्वयंचलित रेनगेज नेटवर्कच्या स्थापनेसाठी अंमलबजावणी करणाऱ्या राज्यांना व्यवहार्यता फरकाच्या 50% निधी देखील प्रदान करत आहे.
केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज राज्यसभेत एका लेखी उत्तरात ही माहिती दिली.S.Bedekar/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
संरक्षण मंत्रालय
74 व्या लष्करदिनानिमित्त हुतात्म्यांना आदरांजली
74 व्या लष्करदिनानिमित्त, दक्षिण कमांडचे प्रमुख लेफ्टनंट जनरल जे.एस. नैन, यांनी पुष्पचक्र अर्पण करून राष्ट्राच्या सार्वभौमत्वाचे रक्षण करताना सर्वोच्च बलिदान दिलेल्या शूरवीरांना आदरांजली वाहिली. हा कार्यक्रम पुण्यातील राष्ट्रीय युध्दस्मारक येथे कोविड मार्गदर्शक तत्त्वांचे योग्य पालन करून आयोजित करण्यात आला होता.
15 जानेवारीला लष्करदिन  साजरा केला जातो. 1949मध्ये या दिवशी लेफ्टनंट जनरल  के.एम. करिअप्पा,भारतीय लष्कराचे पहिले प्रमुख  म्हणून नेमले गेले होते. दर वर्षी निःस्वार्थपणे देशाची सेवा करणाऱ्या आणि धैर्य आणि बलिदानाचे सर्वोच्च उदाहरण घालून देणाऱ्या लष्करातील जवानांचा सन्मान केला जातो.
देशाच्या पश्चिम सीमांचे रक्षण करण्याची जबाबदारी असलेल्या दक्षिण कमांडने स्वातंत्र्यानंतर सर्व मोठ्या लष्करी कारवायांमध्ये भाग घेतला आहे आणि नैसर्गिक आपत्ती आणि इतर आपत्तींच्या वेळी नागरिकांना मदत केली आहे. 74 व्या लष्कर दिनानिमित्त, दक्षिण कमांडच्या अधिकारी आणि सैनिकांनी भारतीय सैन्याची गौरवशाली परंपरा जपण्याची आणि राष्ट्राची अखंडता आणि सुरक्षितता जपण्याची शपथ घेतली.
दक्षिण कमांड प्रमुखांनी या शुभ प्रसंगी सर्व पदांवरील अधिकारी, शूर जवान, वीर नारी आणि त्यांच्या कुटुंबातील सदस्यांना शुभेच्छा दिल्या तसेच दक्षिण कमांडच्या सर्व अधिकारी आणि जवानांना अंतर्गत आणि बाह्य शत्रूंपासून मातृभूमीचे रक्षण करण्याच्या कार्यात स्वतःला समर्पित करण्याचे आवाहन केले. कोणत्याही आपत्ती किंवा नैसर्गिक आपत्तीच्या वेळी नागरिकांना सतत मदत करण्याबाबत दक्षिण कमांडच्या वचनबद्धतेबाबत विश्वासही त्यांनी प्रकट केला.
पर्यटन मंत्रालय
केंद्रीय मंत्री श्रीपाद नाईक यांच्याकडून दिव्यांगांना तीन चाकी स्कूटरचे वितरण
पणजी, 8 जून 2023
केंद्रीय बंदरे, जहाजबांधणी आणि जलमार्ग आणि पर्यटन राज्यमंत्री श्रीपाद नाईक यांनी आज खासदारनिधीतून  दिव्यांग व्यक्तींना सात तीन चाकी स्कूटर सुपूर्द केल्या. या स्कूटर्समुळे दिव्यांग बांधवांचा वावर सुलभ होण्यास मदत होईल.
याप्रसंगी बोलताना श्रीपाद नाईक म्हणाले की, 2021 मध्ये तीन चाकी स्कूटरसाठी एकूण 19 अर्ज आले होते. तथापि, कोविड-19 महामारीमुळे खासदारनिधी तात्पुरता थांबवण्यात आला. सध्या अर्जांवर प्रक्रिया सुरू असून, विविध प्रकल्प आणि अर्जदारांना निधीचे वाटप करण्यात येत आहे. आज सात तीन-चाकी स्कूटरद दिव्यांग व्यक्तींच्या मदतीसाठी देण्यात आल्या, समाजात त्यांचा वावर सुलभ करण्यासाठी हे एक महत्त्वपूर्ण पाऊल आहे.
श्री नाईक यांनी खासदारनिधीतून सामाजिक उत्तरदायित्वासाठी सरकारच्या बांधिलकीवर भर दिला. सर्व पात्र लाभार्थ्यांनी उपलब्ध विविध शासकीय योजनांचा लाभ घ्यावा, असे आवाहन त्यांनी केले.
SRT/PM
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 66
पर्यावरण, वन एवं जलवायु परिवर्तन मंत्रालय
भारत केवळ देशांतर्गत आघाडीवरच नाही तर हवामान बदलाशी लढण्यासाठी विविध आंतरराष्ट्रीय आघाड्या स्थापन करून आंतरराष्ट्रीय स्तरावरही आदर्श ठेवत असल्याचे केंद्रीय मंत्री भूपेंद्र यादव यांचे प्रतिपादन
नवी दिल्ली, 10 एप्रिल 2023
केंद्रीय पर्यावरण, वने आणि हवामान बदल आणि कामगार आणि रोजगार मंत्री भूपेंद्र यादव म्हणाले की, भारत केवळ देशांतर्गत आघाडीवर नाही तर आंतरराष्ट्रीय सौर आघाडी , आपत्ती प्रतिबंधक पायाभूत सुविधेसाठी  सहयोग, उद्योग संक्रमणासाठी नेतृत्व गट  अशा विविध आंतरराष्ट्रीय आघाड्यांद्वारे हवामान बदलाचा सामना करण्यासाठी आंतरराष्ट्रीय स्तरावर आदर्श प्रस्थापित करत आहे.
उत्तर प्रदेशातील लखनौ येथे राष्ट्रीय हवामान परिषद 2023 च्या उद्घाटन सत्राला संबोधित करताना, यादव यांनी केंद्रीय अर्थसंकल्प 2023-24 मध्ये हरित वाढीवर लक्ष केंद्रित करून हवामान क्षेत्रात भारताने हाती घेतलेल्या विविध उपक्रमांची रूपरेषा मांडली. त्यांनी हरित हवामान निधी  चमूची या परिषदेतील उपस्थितीबद्दल दखल घेतली आणि सर्व सहभागींना जीसीएफ कार्यपद्धतींची सखोल माहिती मिळविण्याची आणि ठोस हवामान प्रकल्प विकसित करण्याची विनंती केली. शाश्वत जीवनशैलीला प्रोत्साहन देण्यासाठी हवामान बदलाच्या मुद्द्यांवर सकारात्मक आणि सक्रियपणे तरुणांना सहभागी करून घेण्याच्या महत्त्वावरही त्यांनी भर दिला.
ही परिषद पंतप्रधान नरेंद्र मोदी यांनी कॉप -26 मध्ये घोषित केलेल्या वर्धित हवामान कृतीच्या धर्तीवर हवामान कृतीला गती देण्यासाठी सुरू असलेल्या प्रयत्नांचा एक भाग आहे. "LiFE - पर्यावरणासाठी अनुकूल जीवनशैली" या विषयावर अधिक जागरूकता निर्माण करण्यासाठी देखील या परिषदेची रचना करण्यात आली आहे.
हवामान क्षेत्रातील आव्हाने/समस्यांवर लक्ष केंद्रित करण्यासाठी भारतातील राज्य/केंद्रशासित प्रदेशातील अधिकार्यांना एका छताखाली आणणे आणि प्रशासनातील जोखीम, तंत्रज्ञान आणि नवोन्मेष तसेच देशांतर्गत आणि आंतरराष्ट्रीय हवामान वित्त यासारख्या वैविध्यपूर्ण संकल्पनात परस्परांशी समन्वय साधणाऱ्या हितधारकांचे एक मजबूत नेटवर्क तयार करण्यासह स्थानिक स्तरावर नाविन्यपूर्ण उपाय शोधण्याचा यामागे उद्देश होता.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
पंतप्रधान कार्यालय
भारतीय नौदलासाठी 11 अत्याधुनिक किनारी गस्त नौका, सहा अत्याधुनिक क्षेपणास्त्रवाहू नौका यांच्यासाठी भारतीय शिपयार्डस 19,600 कोटी रुपयांच्या करारावर संरक्षण मंत्रालयाने केल्या स्वाक्षऱ्या
यामुळे भारतीय नौदल मजबूत होईल आणि आत्मनिर्भर भारताच्या लक्ष्याला चालना मिळेल: पंतप्रधान
भारत सरकारच्या संरक्षण मंत्रालयाने आपल्या ट्विटर संदेशात म्हटले आहे की संरक्षण मंत्रालयाने 30 मार्च 2023 रोजी अकरा नेक्स्ट जनरेशन किनारी गस्त घालणाऱ्या नका आणि सहा अत्याधुनिक क्षेपणास्त्रवाहू नौका यांच्यासाठी भारतीय शिपयार्डस सोबत कंत्राटांवर स्वाक्षऱ्या केल्या. यांची एकूण किंमत Rs 19,600 कोटी रुपये आहे.
संरक्षण मंत्रालयाच्या ट्विटर संदेशावर पंतप्रधानांनी म्हटले आहे की हे पाऊल भारतीय नौदलाला अधिक मजबूत करेल आणि आमच्या आत्मनिर्भर भारताच्या लक्ष्याला चालना देईल.
आरोग्य आणि कुटुंब कल्याण मंत्रालय
कोरोनाबाबत भारत सरकारचे परिस्थितीवर पूर्ण लक्ष, आवश्यक ती सर्व पावले उचलण्यात येत असल्याची आरोग्य आणि कुटुंब कल्याण मंत्र्यांनी लोकसभेत दिली माहिती
नवी दिल्ली, 10 फेब्रुवारी 2020
कोरोना विषाणूचा प्रकोप आणि भारत सरकारने उचलेली पावले याबाबत आरोग्य आणि कुटुंब कल्याण मंत्री डॉ. हर्षवर्धन यांनी आज लोकसभेत निवेदन दिले.
9 फेब्रुवारीपर्यंतच्या स्थितीनुसार चीनमध्ये 37,198 व्यक्तींना कोरोनाची लागण झाली असून मृतांचा आकडा 811 वर पोहोचला आहे. चीनबाहेर 27 देशांमध्ये  कोरोनाचे 354 रुग्ण आढळले आहेत. चीनमध्ये कोरोनाचा प्रकोप वाढत असल्याचे सूचित होत आहे.
या रोगाबाबत, साथीच्या रोगांची जी मानके असतात, त्या दृष्टीने अजूनही संशोधन सुरु आहे.
व्यक्तीमध्ये विषाणूचे संक्रमण झाल्यानंतर त्याचे रोगात रुपांतर होण्यास दोन आठवडे लागू शकतात. ताप, खोकला, श्वसनास त्रास ही या रोगाची प्रमुख लक्षणे आहेत. 10 ते 20 टक्के प्रकरणांमध्ये जीवरक्षक प्रणालीची गरज भासू शकते. लागण झालेल्या व्यक्तीच्या निकट राहणाऱ्या व्यक्तीसही या रोगाची लागण होते.
देशात आतापर्यंत केरळमध्ये या रोगाचे तीन रुग्ण आढळले असून ते चीनमधल्या वुहान इथून आले आहेत. या व्यक्तींना वेगळे ठेवण्यात आले असून त्यांची प्रकृती स्थिर आहे.
या रोगाला प्रतिबंध घालण्यासाठी पावले उचलण्यात आली असून परिस्थितीचा आपण दररोज आढावा घेत असल्याचे आरोग्यमंत्र्यांनी सांगितले.
चीनमध्ये न जाण्याचा सल्ला नागरिकांना देण्यात आला आहे. 18 जानेवारी 2020 पासून 21 विमानतळांवर प्रवाशांची चाचणी केली जात आहे. हाँगकाँग आणि चीनबरोबर सिंगापूर आणि थायलंडमधून येणाऱ्या सर्व विमानांसाठीही युनिवर्सल थर्मल स्क्रीनिंग बंधनकारक करण्यात आले आहे.
आतापर्यंत 1,818 विमानांमधल्या 1,97,192 प्रवाशांची तपासणी करण्यात आली आहे. सर्व विमानतळांवर तज्ञ डॉक्टरांची पथके तैनात करण्यात आली आहेत.
12 प्रमुख बंदरं आणि छोट्या बंदरांवरही प्रवाशांची चाचणी करण्यात येत आहे.
नेपाळमध्ये रुग्ण आढळल्याच्या पार्श्वभूमीवर सर्व एकात्मिक तपास चौक्यांवर उत्तरप्रदेश आणि उत्तराखंड या राज्यांच्या सहकार्याने चाचणी सुरु करण्यात आली आहे.
चीनमधल्या वुहान आणि हुबेई प्रांतातील लगतच्या शहरांमधून भारतीयांना मायदेशी आणण्यासाठी 31 जानेवारी आणि 1 फेब्रुवारीला एअर इंडियाने दोन विशेष विमाने रवाना केली. त्याबद्दल आरोग्यमंत्र्यांनी एअर इंडिया, डॉक्टर आणि निमवैद्यकीय पथकाचे आभार मानले. या व्यक्तींची चाचणी करण्यात आली असून सुटका केलेल्या सर्वांची दररोज चाचणी करण्यात येत आहे. या व्यक्तींची प्रकृती सर्वसामान्य आहे.
चीनमधल्या इतर प्रांतातील भारतीयांच्या संपर्कात भारतीय दुतावास असल्याचे आरोग्य मंत्र्यांनी सांगितले.
कोरोनाबाबत जनजागृती करण्यात येत असून अहोरात्र नियंत्रण कक्ष  स्थापन करण्यात आला आहे.
भारत सरकार जागतिक आरोग्य संघटनेच्या संपर्कात असून परिस्थितीवर पूर्ण लक्ष ठेवून आहे आणि आवश्यक ती सर्व पावले उचलण्यात येत आहेत, असे आरोग्यमंत्र्यांनी सांगितले.
B.Gokhale/S.Kakade/P.Malandkar
(Visitor Counter : 83
सुक्ष्म, लघु आणि मध्यम उदयोग मंत्रालय
महिलांच्या मालकीचे उद्योग
नवी दिल्ली, 16 मार्च 2023
उद्यम  नोंदणी पोर्टलनुसार, संपूर्ण भारतात 01.07.2020 ते 12.03.2023 पर्यंत  सूक्ष्म लघु आणि मध्यम उद्योगांची  आणि महिलांच्या मालकीच्या उद्योगांची एकूण संख्या अनुक्रमे 1,47,50,018 आणि 27,75,390 होती. यासंदर्भात राज्य/केंद्रशासित प्रदेशानुसार तपशील परिशिष्ट I म्हणून जोडलेला आहे.
2022-23 या वर्षात  देशात पत हमी योजने  अंतर्गत पत हमी मिळालेल्या महिलांच्या मालकीच्या उद्योगांची संख्या 3,40,013 इतकी होती, ज्यांना 14,247.24 कोटी रुपये प्राप्त झाले. यासंदर्भात राज्य/केंद्रशासित प्रदेश निहाय तपशील परिशिष्ट II म्हणून जोडलेला आहे.
2022-23 या वर्षात  संपूर्ण भारतात पंतप्रधान रोजगार निर्मिती कार्यक्रमा  अंतर्गत मार्जिन मनी सबसिडी मिळालेल्या महिलांच्या मालकीच्या उद्योगांची संख्या 26,241 इतकी होती. यासंदर्भात राज्य/केंद्रशासित प्रदेशनिहाय तपशील परिशिष्ट III म्हणून जोडलेला आहे.
सूक्ष्म लघु आणि मध्यम उद्योग मंत्रालयाच्या खरेदी आणि विपणन सहाय्य  योजनेअंतर्गत, सूक्ष्म लघु आणि मध्यम उद्योग  मंत्रालयाद्वारे आयोजित व्यापार मेळावे/प्रदर्शनांमध्ये सहभागी होण्यासाठी स्टॉल भाडे शुल्कासाठी 100% आर्थिक सहाय्य/अनुदान हे महिलांच्या मालकीच्या सूक्ष्म लघु आणि मध्यम उद्योगांना दिले जाते. याव्यतिरिक्त, महिलांच्या मालकीच्या सूक्ष्म लघु आणि मध्यम उद्योगांसह इतर सूक्ष्म लघु आणि मध्यम उद्योगांना पीएमएस  योजनेच्या विविध घटकांतर्गत विविध फायदे/संधी देऊन त्यांची उत्पादने आणि सेवांची विक्रीक्षमता वाढवण्यासाठी प्रोत्साहित केले जाते.
सूक्ष्म लघु आणि मध्यम उद्योग राज्यमंत्री भानु प्रताप सिंग वर्मा यांनी लोकसभेत एका लेखी उत्तरात ही माहिती दिली.
परिशिष्ट I, परिशिष्ट II, परिशिष्ट IIIS.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
पंतप्रधान कार्यालय
गुजरातचे माजी मंत्री देवानंदभाई सोलंकी यांच्या निधनाबद्दल पंतप्रधानांनी व्यक्त केले दुःख
पंतप्रधान नरेंद्र मोदी यांनी, गुजरातचे माजी मंत्री देवानंदभाई सोलंकी यांच्या निधनाबद्दल दुःख व्यक्त केले आहे.
गुजरातचे माजी मंत्री देवानंदभाई सोलंकी यांच्या निधनाने दुःख झाले. त्यांचे सामाजिक योगदान सदैव स्मरणात राहील. त्यांच्या आत्म्याला शांती लाभावी अशी प्रार्थना करतानाच त्यांच्या कुटुंबियांच्या दुःखात आपण सहभागी असल्याचे पंतप्रधानांनी ट्वीटरवर म्हटले आहे..ओम शांती !
सामाजिक न्याय आणि सबलीकरण मंत्रालय
देशातील जातीवाद आणि जातीयवादाशी निपटण्यासाठी सरकारने केलेल्या उपाययोजना
नवी दिल्ली, 9 मार्च 2021
आंतरजातीय विवाहांना प्रोत्साहन देण्यासाठी, विवाहेच्छुक जोडप्यापैकी एक अनुसूचित जातीचा असेल तर केंद्र सरकार राज्य सरकारांना/ केंद्रशासित प्रदेश प्रशासनांना मदत पुरविते. याशिवाय ज्या जोडप्यांचे वार्षिक उत्पन्न पाच लाख रुपये आहे त्यांना थेट 2.50 लाख रुपयांची मदत मिळेल. डॉ. आंबेडकर फाउंडेशनने 2014-15 ला सुरु केलेल्या ‘आंतरजातीय विवाहाच्या माध्यमातून सामाजिक एकात्मतेसाठी डॉ. आंबेडकर योजने’ अंतर्गत हे सहाय्य दिले जाते.
गृह मंत्रालयाने  2008 मध्ये सामाजिक सौहार्द मार्गदर्शक तत्त्वे जारी केली,  राज्य सरकार/ केंद्रशासित प्रदेश प्रशासनास वेळोवेळी योग्य सल्ला व सतर्कतेचे संदेश पाठविले जातात,  देशातील जातीय सलोखा प्रभावित करणार्या संस्थांचे उपक्रम कायद्याची अंमलबजावणी करणाऱ्या संस्थांच्या देखरेखीखाली राबविले जातात आणि आवश्यकता भासल्यास कायदेशीर कारवाई केली जाते.
सामाजिक न्याय आणि सबलीकरण राज्यमंत्री रतन लाल कटारीन यांनी आज लोकसभेत ही माहिती दिली.
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104